b'\n_START_ARTICLE_\nSri Dalada Maligawa\n_START_SECTION_\nZgodovina\n_START_PARAGRAPH_\nPo dose\xc5\xbeeni nirvani Gautama Bude je bil v Kalingi ohranjen njegov zob kot relikvija, ki sta jo princesa Hemamali in njen mo\xc5\xbe, princ Dantha, prinesla na otok po navodilih njenega o\xc4\x8deta kralja Guhasive.  Pristali so na otoku v Lankapattani med vladanjem Sirimeghavanna iz Anuradhapura (301-328) in mu predali relikvijo. Kralj jo je shranil v samostanu Megagari Vihara (dana\xc5\xa1nja Isurumuniya) v Anuradhapuri. Za za\xc5\xa1\xc4\x8dito relikvije je bila odgovorna monarhija, zato je v preteklih letih njeno skrbni\xc5\xa1tvo postalo simbol pravice do vladanja. Zato so vladarji za relikvijo gradili templje, ki so bili blizu njihovim kraljevim rezidencam. Tako je veljalo v \xc4\x8dasu kraljestva Polonnaruwa in Dambadeniya. V dobi kraljestva Gampola je bila relikvija nastanjena v samostanu Niyamgampaya Vihara. V pesmih poslancev, kot so Hamsa, Gira in Selalihini, pi\xc5\xa1e, da je bil tempelj relikvije Budovega zoba v mestu Sri Jayawardenepura Kotte, ko je bilo tam ustanovljeno kraljestvo Kotte._NEWLINE_V \xc4\x8dasu vladavine Dharmapale v Kotteju je bila relikvija skrita v samostanu Delgual Vihara v Ratnapuri, v brusilnem kamnu. Ta je bil prinesen v Hiripitiye Diyawadana Rala in Devanagala Rathnalankara Thera. Kralj Vimaladharmasuriya I. je za relikvijo zgradil dvonadstropno zgradbo, a stavbe zdaj ni ve\xc4\x8d.  Leta 1603, ko je Portugalska napadla Kandi, je bila prenesena v Meda Mahanuwara v Dumbarah. Odkrita je bila v \xc4\x8dasu Rajasinha II. in poro\xc4\x8dali so, da je ponovno vzpostavil prvotno stavbo ali zgradi nov tempelj. Dana\xc5\xa1nji tempelj je zgradil Vira Narendra Sinha. Osmerokotna Pattirippuwa in jarek sta bila dodana med vlado Sri Vikrama Rajasinha. Kraljevemu arhitektu Devendri Moolacharyi pripisujejo Pattirippuwo. Prvotno jo je kralj uporabil za rekreacijske dejavnosti, kasneje pa je bila namenjena relikviji, zdaj je v njej tempeljska knji\xc5\xbenica._NEWLINE_Tempelj je bil zgrajen v ve\xc4\x8d delih med letoma 1687 in 1782. Od zunaj izstopa samosvoj stolp; trenutno hrani knji\xc5\xbenico. Glavni kompleks, v katerem je ve\xc4\x8d sveti\xc5\xa1\xc4\x8d, je sestavljen iz treh nadstropij. V tretjem nadstropju se nahaja Zlato sveti\xc5\xa1\xc4\x8de, pred katerim se romarji zberejo, da bodo \xc4\x8dastili sveti zob. Sredi sveti\xc5\xa1\xc4\x8da je dostop do prostora, kjer se hrani relikvija pod sedmimi zlatimi dagobami. Sveti\xc5\xa1\xc4\x8de se odpira trikrat na dan eno uro: zjutraj, opoldan in zve\xc4\x8der. Poleg tega se zob enkrat na teden o\xc4\x8disti. Ali je to izvirnik, je vpra\xc5\xa1ljivo, ker iz varnostnih razlogov obstaja ve\xc4\x8d kopij zoba. V templju zoba je tudi Muzej Sri Dalada. Predstavlja zgodovino zoba in prikazuje \xc5\xa1tevilna darila romarjev._NEWLINE_Tempelj je bil dvakrat napaden, leta 1989 Janatha Vimukthi Peramuna , nato pa leta 1998 militantna organizacija Osvobodilni tigri Tamilskega Eelama.\n_START_SECTION_\nArhitektura\n_START_PARAGRAPH_\nOpe\xc4\x8den zid, ki poteka vzdol\xc5\xbe jarka in jezera Bogambara, je znan kot zid vodnih valov. Luknje v tem zidu so zgrajene za svetilke iz kokosovega olja. Glavna vhodna vrata, ki le\xc5\xbeijo nad jarkom, se imenujejo Mahawahalkada. Ob vzno\xc5\xbeju stopnic Mahawahalkade se nahaja Sandakada pahana, ki je izrezljana v kandijskem arhitekturnem slogu. Mahawahalkada je bila popolnoma uni\xc4\x8dena v bombni eksploziji leta 1998 in kasneje s predelavo sandakada pahane ponovno predelana z drugimi kamnitimi rezbarijami. Na obeh straneh vhoda so v kamnu upodobljeni sloni. Makara (morska boginja) Torana (prostostoje\xc4\x8d okrasni ali obokan prehod za ceremonialne namene) in dva stra\xc5\xbearja sta postavljena na stopni\xc5\xa1\xc4\x8de._NEWLINE_Soba Hewisi bobnarjev je pred glavnim sveti\xc5\xa1\xc4\x8dem. Dve nadstropji glavnega sveti\xc5\xa1\xc4\x8da so znani pod imenom Palle malaya (spodnje nadstropje) in Udu malaya (zgornje nadstropje) ali Weda hitina maligawa. Vrata Weda Hitana Maligawa so izrezljana v slonovini. Prostor, ki hrani relikvijo, je znan kot Handun kunama._NEWLINE_Zlati nadstre\xc5\xa1ek nad glavnim sveti\xc5\xa1\xc4\x8dem, ki ga je leta 1987 zgradil premier Ranasinghe Premadasa in zlata ograja, ki obkro\xc5\xbea glavno sveti\xc5\xa1\xc4\x8de, so druge pomembne zna\xc4\x8dilnosti. Relikvija je zaprta v sedmih zlatih skrinjicah z vdelanimi dragocenimi dragimi kamni. Skrinjice imajo obliko stupe (dagobe). V istem prostoru je prikazana tudi skrinja, ki se uporablja med procesijo Esala Perahera.'